Ακαδημαϊκή αναβλητικότητα: η συμβολή της χρονικής προοπτικής στο μέλλον και της σκέψης μελλοντικών επεισοδίων
Creators: name: Δαμιανίδου, Ανδριάνα Γεωργίου
Publisher: name: Aristotle University of Thessaloniki
Year: 2021
Subjects: Ακαδημαϊκή αναβλητικότητα
Σκέψη μελλοντικών επεισοδίων
Χρονική προοπτική στο μέλλον
Academic procrastination
Episodic future thinking
Future time perspective

description: Η παρούσα έρευνα εξετάζει την ακαδημαϊκή αναβλητικότητα ως αποτυχία αυτο-ρύθμισης μεταξύ φοιτητών/τριών και τον προβλεπτικό ρόλο της χρονικής προοπτικής στο μέλλον και της σκέψης μελλοντικών επεισοδίων. Ειδικότερα, στόχος της έρευνας ήταν να εξετάσει τις σχέσεις ανάμεσα στην ακαδημαϊκή αναβλητικότητα, δύο πτυχές της χρονικής προοπτικής στο μέλλον (αξία και σύνδεση) και δύο χαρακτηριστικά της σκέψης μελλοντικών επεισοδίων (αυτονοητική συνειδητότητα/ζωντάνια και εξάσκηση) αναφορικά με τρία νοερά επεισόδια της ακαδημαϊκής ζωής. Εξετάστηκε, επίσης, ο διαμεσολαβητικός ρόλος του θετικού και αρνητικού θυμικού και της αυτο-αποτελεσματικότητας για αυτο-ρύθμιση. Συνολικά 671 προπτυχικοί/ές φοιτητές/τριες από διαφορετικές σχολές φοίτησης συμπλήρωσαν κλίμακες αυτο-αναφοράς για τη μέτρηση των υπό εξέταση μεταβλητών. Για τη μέτρηση της σκέψης μελλοντικών επεισοδίων οι συμμετέχοντες/ουσες έπρεπε να προσομοιώσουν νοερά τρία μελλοντικά ακαδημαϊκά επεισόδια (προφορική παρουσίαση στο αμφιθέατρο, εξετάσεις, αποφοίτηση) και να απαντήσουν σε ερωτήσεις για την αυτονοητική συνειδητότητα/ζωντάνια και εξάσκηση του επεισοδίου. Η επιλογή των τριών επεισοδίων βασίστηκε στη σπουδαιότητά τους και τη χρονική τους εγγύτητα. Δεν βρέθηκαν διαφορές σε σχέση με το φύλο, τις σχολές φοίτησης και τις υπό εξέταση μεταβλητές. Βάσει της ανάλυσης διαδρομών για κάθε νοερό επεισόδιο η ακαδημαϊκή αναβλητικότητα προβλέπεται στατιστικώς σημαντικά από τη χρονική προοπτική στο μέλλον (αξία και σύνδεση), τη σκέψη μελλοντικών επεισοδίων (αυτονοητική συνειδητότητα/ζωντάνια και εξάσκηση), το αρνητικό θυμικό και την αυτο-αποτελεσματικότητα για αυτο-ρύθμιση. Βρέθηκαν άμεσες και έμμεσες επιδράσεις, καθώς και διαφορές μεταξύ των δικτύων διαδρομών για τα τρία επεισόδια. Τα ευρήματα συζητώνται σε σχέση με τη τρέχουσα θεωρία για την αναβλητικότητα, τη χρονική προοπτική στο μέλλον και τη σκέψη μελλοντικών επεισοδίων και διατυπώνονται προτάσεις εκπαιδευτικής εφαρμογής
description: The present study focused on academic procrastination as a self-regulatory failure among university students and the predictive role of future time perspective and episodic future thinking. Specifically, the study aimed to examine the associations among academic procrastination, two aspects of future time perspective (value and connectedness) and two aspects of episodic future thinking (autonoetic consciousness-vividness and rehearsal) in relation to three mental episodes of academic life. Positive and negative affect and self-efficacy for self-regulation were examined as mediators. A total of 671 undergraduate students attending different programs of studies were administered self-report scales measuring the variables under examination. Particularly for episodic future thinking, participants were asked to simulate three academic mental episodes (in-class oral presentation, semester exams, graduation) and respond about autonoetic consciousness- vividness and rehearsal. The three episodes were selected based on their importance and temporal proximity. Non-significant differences were found in relation to gender and to the study program. Path analysis applied for each mental episode indicated that academic procrastination was significantly predicted by future time perspective (value and connectedness), episodic future thinking (autonoetic consciousness-vividness and rehearsal), negative affect and self-efficacy for self-regulation. Direct and indirect paths were found and differences among the path networks for the three episodes were identified. Findings are discussed in relation to current theory for procrastination, future time perspective and episodic future thinking and implications for educational practice are pointed out